Internett har blitt et viktig verktøy for å kommunisere. Det er delvis årsaken til at
det også har blitt et populært mål for svindel og nett-kriminalitet. For å beskytte
deg selv mot epost-svindel, skadelig programvare eller indentitets-tyveri er det viktig at du
forstår farene du kan bli utsatt for. I denne videoen vil vi gå gjennom det grunnleggende
for å identifisere og unngå innhold på Internett som kan være skadelig.
Førstelinje i forsvaret er innboksen din. Du har sannsynligvis hørt begrepet
spam tidligere i forbindelse med søppel-epost. Spammere kan sende en epost til tusener av mennesker
på samme tid - og de kan gjøre det anonymt slik at lover mot spam blir vanskelig å bruke for å stoppe dem. Derfor
er det viktig å være forsiktig med å åpne eposter.
Men heldigvis tilbyr mange eposttjenester funksjoner som kan tilpasses for å hjelpe deg
med å beskytte innboksen din. For eksempel muligheten til å slå av bilder i epost. Spam inneholder bilder
som kan spores. Når du åpner eposten lastes bildene inn og spammeren vil
bli i stand til å se at epostadressen din virker, og du vil sannsynligvis motta mer spam.
Dersom du bruker Gmail, slik jeg gjør, kan du slå av bilder i epost ved å klikke på tannhjul-symbolet
og så velge Innstillinger fra nedtrekks-menyen. Velg "Spør før eksterne bilder blir vist"
og trykk "Lagre endringer". Hvis jeg nå mottar en epost med bilder vil Gmail spørre om jeg ønsker at
bildene skal vises.
De fleste epost-tjenester sjekker også for å se om innkommende meldinger er spam. Hvis den finner spam vil den
lagre eposten i en søppelpost-mappe slik at du ikke åpner den ved et uhell når du sjekker
eposten din.
Spam-filtre er likevel ikke perfekte og det kan skje at legitime eposter
ender opp i søppelpost-mappen din. Så det er en god ide å jevnlig sjekke den for å forsikre deg om at du
ikke går glipp av viktige eposter.
For å sjekke søppelpost-mappen i Gmail klikker du på Mer i menyfeltet til venstre og velger Søppelpost.
Her kan du se alle epostene som har havnet i søppelpost-mappen din.
Mange epost-tjenester har en funksjon du kan bruke for å merke epost som søppelpost. I Gmail kan jeg
bare velge eposten og trykke på denne knappen for å merke den som søppelpost. Dette hjelper også din
leverandør av eposttjenesten med å filtrere ut denne typen meldinger i fremtiden.
Enkelte søppelpost-meldinger er bare irriterende annonser. Andre kan fortelle at de vil kontakte deg om
noe viktig, mens det de egentlig prøver å gjøre er å stjele din personlige informasjon.
Dette er kjent som Phishing - som er en type svindel hvor en epost later som den er fra
en bank eller noen andre du stoler på, for å lure det til å oppgi personlig
informasjon ved å be deg gjøre et eller annet. Det kan være de ber deg om å skrive inn
et passord, "verifisere" eller "oppdatere" sensitiv informasjon, som ditt telefonnummer, adresse
eller kredittkort-nummer - og de vil nesten alltid be deg om å gjøre dette ved å følge linkene de
gir deg.
Det er en god regel å la være å klikke linker i eposter. I stedet for å klikke linken bør du på nytt skrive inn
URL-en i nettleserens adressefelt for å forsikre deg om at du kommer til riktig nettside.
For eksempel er her en epost som ser ut som den er fra Bank of America, som sier at noe
personlig informasjon har blitt endret og ber meg om å bekrefte endringene ved å følge
noen få lenker.
Det ser riktig nok ut ved første øyekast, men det er overraskende enkelt for svindlere å lage
villedende eposter som denne. Husk at phishing eposter vil ikke alltid se ut som de
fisker. Hele hensikten er å se ut som om de kommer fra banken din, kortselskapet ditt eller andre
firma du stoler på.
Tenk på det slik: Om noen kommer hjem til deg og sier de arbeider for banken din
og de trenger ditt fødselsnummer for å forsikre seg om at du er eier av kontonummeret,
ville du gitt dem det? Sjansen er stor for at du ikke ville gitt fra deg denne informasjonen. Tenk på
eposter på samme måte - at en epost sier den er fra et kjent firma
betyr ikke at den faktisk er det.
Søppelpost, svindel og phishing forsøk vil fortsette å utvikle seg, akkurat som teknologi for å stoppe dem
gjør, men hvis du vet hva du skal se etter og unngå kan du bevare innboksen din
mye tryggere.